**Szakmai tájékoztató a Feltételesség 2024-re vonatkozó előírásairól**

**Horizontális szabályok**

Nem csupán az egyes feltételességi előírások miatt, hanem általános támogatáspolitikai szempontból is meghatározásra került, hogy ***gyep újratelepítésére*** tárgyév január 1. és március 31. vagy a tárgyév november 1. és december 31. közötti időszakban van lehetőség, míg ***állandó kultúra újratelepítésére*** tárgyév január 1. és március 31. vagy a tárgyév október 1. és december 31. közötti időszakban van lehetőség. Erre azért van szükség, mert egy adott terület hasznosítási módjának folytonosságát valamilyen objektív időszakhoz, dátumokhoz kell kötni. Nyilvánvaló, hogy nem tekinthetünk egy teljes támogatási év szempontjából állandó gyepnek egy területet, ha ott mindössze 2 hónapig található tényleges gyep felszínborítás. Ugyanakkor teljesen életszerű, hogy a gyepeket és az ültetvényeket időnként fel kell újítani, s erre megfelelő időablakot kell biztosítani. Ezek a kizárólag támogatáspolitikai szempontból rögzített időszakok semmilyen módon nem befolyásolják egy földrészlet ingatlannyilvántartási besorolását vagy művelés ágát; csak a támogatási ügyintézésben van jelentőségük.

A ***direktvetés*** és a ***sekély tarlóhántás fogalmának*** tisztázása is megtörtént. Előbbi a HMKÁ 5., utóbbi a HMKÁ 6. előíráscsomag része. A direktvetés megmunkálatlan, vagy a talajfelszín legfeljebb csekély mértékű bolygatása után, nyitócsoroszlyás vetőgéppel végzett vetés. A sekély tarlóhántás legfeljebb 10 centiméter mélységben végzett olyan talajmunka, amely a betakarított vagy egyéb módon lekerülő növény vagy növényi maradványok részbeni talajba dolgozását szolgálja, amely után az összefüggő talajtakarás biztosított marad.

Szintén a Feltételesség általános szabályai közé tartozik, s több tízezer gazdálkodót érint kedvezően, hogy ***egyszerűsített ellenőrzési rendszert vezetünk be*** az 5 hektár alatti területű, legfeljebb háztartási igények kielégítésére elegendő állatállománnyal rendelkező termelők esetében. Náluk csak a HMKÁ előírásokat ellenőrzik, JFGK-t nem.

**HMKÁ1,2,3**

Az első három HMKÁ keretében 2024-ben nincs változás a szabályokban.

**HMKÁ4**

A vízvédelmi sávokon a műtrágya, szervestrágya és növényvédőszer ***kijuttatási tilalom bővül*** a talajkondícionáló- és növénykondícionáló készítménnyekkel. Erre a kiegészítésre azért volt szükség, mert a nevezett készítmények és kondicionálók termésnövelő anyagnak minősülnek. Vízvédelmi szempontból pedig egységesen kell kezelnünk a termésnövelő anyagok egyébként hatalmas és igen heterogén halmazát.

**HMKÁ5**

Az ***erózió szempontjából kockázatos kapásnövényekhez*** készült egy fajlista. A listában szereplő növénykultúrák a következők: kukorica, napraforgó, dohány, cukorrépa, takarmányrépa, burgonya, csicsóka, édesburgonya. Ezek esetében a 12%-nál nagyobb lejtésű területeken direktvetés, szintvonalas vagy rétegvonalakkal párhuzamos művelés, továbbá az eróziós jegyeket mutató lefolyási útvonalakon erózióvédelmi sávok kialakításával folytatott művelés lehetséges.

**HMKÁ6**

Kiigazításra került a kötelező talajtakarás minimális (legérzékenyebb) ***időszaka, ami immár július 15-től szeptember 30-ig tart.*** Ez a kötelező talajtakarási időszak a talajtakarás nélküli pihentetett területre is vonatkozik, továbbá az ültetvény kivágása esetén lejtőszögtől függetlenül a kivágás és az újratelepítés közötti időszakban, de legalább július 15. és szeptember 30. között gondoskodni kell a talajtakarásról. Ezen felül egyértelműsítettük, hogy amennyiben a nyári betakarítású kultúra lekerülése és az őszi vetés között az agronómiailag indokolt időnél (1 hónap) hosszabb idő telik el, úgy az ezen időn felüli periódusban a talajtakarást másodvetéssel is lehet teljesíteni. A soron következő KAP Stratégiai Terv módosítása során ismét megpróbáljuk a tarló középmély lazításának lehetőségét visszaillesztetni az engedélyezett gyakorlatok közé. Azonban az, hogy erről a Bizottságot sikerül-e meggyőzni, és hogyha sikerül is meggyőzni, akkor is lehet-e már 2024 évre alkalmazni, azt még egyelőre nem tudjuk garantálni.

**HMKÁ7**

Rendeleti szinten tisztáztuk, hogy a ***két főnövény között vetett bármilyen növénykultúrának mindkét főnövénytől különböző növénykultúrának kell lennie***. Ugyanitt **emlékeztetünk**, hogy a magyar KAP Stratégiai Tervben a vetésváltásra számos kivételt, mentességet és rugalmasságot teremtettünk meg a gazdálkodóink számára:

* 10 ha alatti szántóterülettel rendelkező termelők mentesülnek a vetésváltási szabályok alól;
* az ökológiai gazdálkodás szabályai szerint tanúsított területek automatikusan megfelelnek a vetésváltási szabályoknak;
* az évelő szántóföldi kultúrákkal (mint pl. ideiglenes gyep, évelő takarmánykeverékek, zöldugar, több éven keresztül fenntartott talajtakarásos parlag) hasznosított terület mentesül az éves vetésváltás alól;
* megfelelő másodvetés közbeiktatásával ugyanaz a főnövény több egymást követő évben is termeszthető ugyanazon a területen;
* a hibridkukorica vetőmag előállításra használt területen akár 4 évig is termeszthető kukorica;
* árasztásos növénykultúra szintén mentesül.

**HMKÁ8**

Az egyik legfontosabb változás, hogy 2024-ben a gazdálkodási nehézségekre figyelemmel, a HMKÁ 8 követelményében ***könnyítést tett lehetővé az Európai Bizottság***, a 2024/587/EU végrehajtási rendelet értelmében. Magyarország természetesen alkalmazza ezt az eltérési lehetőséget a nem termelő tájképi elemek és területek szabályrendszerének módosításával: a már ismert teljesítési módokon (4% vagy 7%) felül a gazdálkodónak lehetősége lesz arra, hogy a HMKÁ 8 előírásnak úgy feleljen meg, hogy a szántóterületének legalább 4%-át a következőknek szenteli:

* nem termelő tájképi elemek, beleértve a parlagon hagyott területet is, és/vagy
* nitrogénmegkötő növények, és/vagy
* ökológiai jelentőségű másodvetés.

Ez az jelenti, hogy akár parlaggal, akár tisztán nitrogénmegkötő növény vetésével vagy kizárólag ökológiai jelentőségű másodvetéssel is lehet teljesíteni az idei évben a legalább 4%-os, „kikönnyített” HMKÁ 8 előírást, vagy ezek akármilyen arányú kombinációjával.

***Parlagterületek, nitrogénmegkötő növények és ökológiai jelentőségű másodvetés a HMKÁ 8 alatt***

Az új agrártámogatási rendszer egyik legvitatottabb eleme Európa szerte a „kötelező parlagoltatás”. A 2015-2022 közötti időszakban működő zöldítési támogatás keretében a termelő szabadon dönthetett arról, hogy a szántóterületének legalább 5 százaléka erejéig kijelölendő ökológiai fókuszterületet (EFA) milyen módon elégíti ki: parlagterülettel, tájképi elemekkel, nitrogénmegkötő növényekkel, ökológiai jelentőségű másodvetéssel, vagy ezek tetszőleges kombinációjával. A 2023. január 1-jén elindult, de az első évre vonatkozó derogáció miatt valójában 2024-től bevezetésre kerülő Feltételesség HMKÁ 8. előírása keretében azonban főszabály szerint legalább a szántóterülete 3 százalékának megfelelő parlagterülettel vagy tájképi elemmel kell rendelkeznie a gazdálkodónak; s csupán az e feletti részt teljesítheti nitrogénmegkötő növénnyel vagy ökológiai jelentőségű másodvetéssel.

Magyarországon a 2024. évi támogatási évben két jelentős lépést teszünk a HMKÁ 8. szerinti nem termelő terület kijelölési kötelezettség ***egyszerűsítése és ésszerűsítése*** terén:

* Magyarország él az Európai Bizottság által a tagállamoknak felkínált lehetőséggel, azaz a 2024/587/EU végrehajtási rendelet szerinti derogációval. Ez lényegében visszatérést jelent a zöldítés korszakába abban az értelemben, hogy a gazdálkodó szabadon dönthet a szántóterület 4 százalékának megfelelő „nem termelő terület” összetételéről. Nem kötelező parlagoltatnia egyetlen négyzetmétert sem;
* ha valaki mégis parlagterülettel kíván megfelelni a HMKÁ 8 vagy az AÖP szerinti nem termelő terület kijelölésnek, arra több lehetősége is van. A szabályozás és a kérelmezés szintjén egyaránt átláthatóságra törekszünk, ezért egyértelműen rendszereztük a különböző korszakokból és támogatási formákból ismert parlag, ugar és pihentetett terület fogalmakat.

***A parlagterületek típusai***

**Talajtakarás nélküli pihentetett terület** („fekete parlag”, PIH01): adott tárgyévre vonatkozóan támogatható területen elhelyezkedő olyan szántóterület, amelyen január 1. és július 14. között semmilyen növénykultúrát nem vetnek vagy telepítenek és nem takarítanak be, és amelyen kizárólag a tisztító kaszálást és a mechanikai gyomirtást végezhetnek. A július 15. és szeptember 30. közötti ún. legérzékenyebb időszakban a „fekete parlagon” is gondoskodni kell valamilyen talajtakarásról.

*HMKÁ 8 keretében elszámolható-e nem termelő területkén?: NEM*

*AÖP-ben elszámolható-e a 10%-os nem termelő terület fenntartására irányuló gyakorlatban?: NEM*

**Talajtakarásos parlag** (KEV01 vagy meghatározott önálló növénykultúra): adott tárgyévre vonatkozóan támogatható területen elhelyezkedő – a jelen tájékoztató 1. mellékletében felsorolt – növénnyel borított szántóterület, amelyen a pihentetési időszakban semmilyen növénykultúrát nem vetnek vagy telepítenek és nem takarítanak be, és amelyen kizárólag tisztító kaszálást, mechanikai gyomirtást és szárzúzást végezhetnek.

*HMKÁ 8 keretében elszámolható-e nem termelő területkén?: IGEN*

*AÖP-ben elszámolható-e a 10%-os nem termelő terület fenntartására irányuló gyakorlatban?: IGEN*

**Kizárólag 2024-ben szárzúzással talajtakarásos parlagként elfogadható egyéb növénytakarók** (az adott növénykultúra hasznosítási kódjával): 2023 őszén a gazdálkodók része úgy vetett el különböző növényeket, hogy még nem voltak ismertek a 2024-es parlagoltatási szabályok. Ezért a jelen tájékoztató 7. mellékletében felsorolt növénykultúrák is elfogadhatók talajtakarásos parlagként, ha az Egységes kérelem benyújtására nyitva álló időszak végéig (jún. 9.) a termelő szárzúzással gondoskodik arról, hogy a területen nem történik tárgyévben betakarítás.

*HMKÁ 8 keretében elszámolható-e nem termelő területkén?: IGEN*

*AÖP-ben elszámolható-e a 10%-os nem termelő terület fenntartására irányuló gyakorlatban?: IGEN.*

**Méhlegelő** (MEH01): legalább nyolc, a jelen tájékoztató 2. melléklete szerinti növényfajból álló, megfelelő fajösszetétellel kialakított, a beporzó rovaroknak a lehető leghosszabb időtartamig megfelelő táplálékot biztosító többéves növénykultúra. A méhlegelőt legkésőbb április 15-ig el kell vetni.

*HMKÁ 8 keretében elszámolható-e nem termelő területkén?: IGEN*

*AÖP-ben elszámolható-e a 10%-os nem termelő terület fenntartására irányuló gyakorlatban?: IGEN*

**Vadvirágos keverék** (VAD01): olyan legalább három fajból álló keverék, amelynek összetevőit a jelen tájékoztató 3. melléklete (gyepalkotó és egyéb takarmánynövény fajok) vagy 4. (ökológiai jelentőségű másodvetésként elismerhető fajok) melléklete, továbbá az 5. melléklete tartalmazza úgy, hogy az 5. melléklet szerinti fajok aránya a teljes keveréken belül legalább a 10 százalékot eléri. A vadvirágos keveréket legkésőbb április 15-ig el kell vetni.

*HMKÁ 8 keretében elszámolható-e nem termelő területkén?: IGEN*

*AÖP-ben elszámolható-e a 10%-os nem termelő terület fenntartására irányuló gyakorlatban?: IGEN*

**Tarlómaradványokkal és/vagy spontán zöld növényzettel borított parlagterület** (TAR10): tarló- vagy növénymaradványokkal borított olyan terület, amelyen vetett vagy telepített növényzet nem található, legfeljebb spontán kialakult zöld növénytakaró. Ebbe a kategóriába tartozik az a terület is, ahol az előző növény maradványai nem fellelhetők, de a spontán kialakult zöld növényzet igen.

*HMKÁ 8 keretében elszámolható-e nem termelő területkén?: IGEN*

*AÖP-ben elszámolható-e a 10%-os nem termelő terület fenntartására irányuló gyakorlatban?: IGEN*

**Zöldugar** (UGA03): olyan, fennálló állandó vagy többéves zöld növényi borítottság, amelyet a jelen tájékoztató 6. melléklete szerinti legalább három faj – amelyből egy évelő szálas pillangós – vetésével alakítottak ki.

*HMKÁ 8 keretében elszámolható-e nem termelő területkén?: IGEN, feltéve hogy augusztus 31. előtt nem hoznak le róla kaszálékot.*

*AÖP-ben elszámolható-e a 10%-os nem termelő terület fenntartására irányuló gyakorlatban?: NEM, amennyiben AKG kötelezettség teljesítéséhez figyelembe vett területről van szó. IGEN, amennyiben a terület nem veszik figyelembe AKG kötelezettség teljesítéséhez, valamint augusztus 31. előtt nem hoznak le kaszálékot a területről..*

***Hogyan lehet megfelelni 2024-ben a nem termelő terület kijelölési kötelezettségnek HMKÁ 8. keretében?***

A rövid válasz:

* a fentebb bemutatott parlagterületekkel (kivéve a „fekete parlagot”, azaz a talajtakarás nélküli pihentetett területet);
* nem termelő tájképi elemekkel;
* nitrogénmegkötő növényekkel;
* ökológiai jelentőségű másodvetésekkel;
* mindezek tetszőleges kombinációjával.

Az Európai Bizottság által 2024-re lehetővé tett rugalmas teljesítés tehát azt jelenti, hogy parlag vagy tájképi elem megléte nélkül is teljesíthető a nem termelő területre vonatkozó kötelezettség. Akár olyan szója-, lucerna- vagy borsókultúrával is, amelyre egyébként termeléshez kötött támogatást vesznek igénybe vagy pl. olyan zöldtrágya célú másodvetésű növénnyel, amit 2024 nyarán/őszén vet el a gazdálkodó, miután learatta a 2024 tavaszán vetett zabot vagy tavaszi árpát. Szintén a 2024-re lehetővé tett könnyítés része, hogy a 7% helyett elegendő mindössze 4%-ot e célra fordítani a szántóterületből. Sőt, az ökológiai jelentőségű másodvetéseknél korábban alkalmazott ***0,3-as szorzótényező helyett 1-es szorzót használhatunk***. Tehát 1 ha másodvetés 1 ha teljesítésnek felel meg, s nem 0,3 ha-nak.

Arra viszont fokozott figyelmet kell fordítani, hogy a HMKÁ 8. keretében elszámolt parlag, nitrogénmegkötő növények vagy ökológiai jelentőségű másodvetések ***nem kezelhetők növényvédőszerrel***.

Lényeges, hogy amennyiben a termelő az ***egyéb lehetőségek ellenére parlagterülettel kíván megfelelni*** a HMKÁ 8 előírásnak, úgy az elszámolni kívánt parlagnak talajtakarásos parlagnak kell lennie, és figyelembe kell venni a rá vonatkozó termelési tilalmat. A talajtakarásos parlagra vonatkozó szabályokról már 2023 őszén írtunk ebben a közleményben: <https://kormany.hu/hirek/kozeppontban-a-talajtakarasos-parlag>. A tavaly ősszel kiadott közleményünk megjelenésekor még az volt az Európai Bizottság álláspontja, hogy nem lesz derogáció; ez azóta megváltozott az Európa-szerte tapasztalt gazdatüntetések és az enyhülni nem akaró ukrán gabonapiaci nyomás miatt.

Lényeges, hogy az ***öt évnél hosszabb ideig*** a HMKÁ 8. előírás keretében parlagon hagyott területként elszámolt területet továbbra is szántóterületnek kell tekinteni.

Rossz hír ugyanakkor a parlagon hagyott területek kezelése szempontjából, hogy a mezőgazdasági területek kultúrállapotban tartására vonatkozó szabályoknál a ***tisztító legeltetést***, mint gyomszabályozási módszert az Európai Bizottság utasítására törölnünk kellett. Ugyanis a testület véleménye szerint a tisztító legeltetés nem gyomszabályozási eszköznek számít, hanem termelésnek, így nincs helye a kultúrállapotban tartásra vonatkozó szabályok között. Ezzel a jogértelmezéssel az Agrárminisztérium nem ért egyet, hiszen korábban a zöldítés 2015-2022 közötti időszakában is a Bizottság tudtával alkalmaztuk a tisztító legeltetést parlagterületek karbantartására. A soron következő tervmódosítás keretében megkíséreljük visszaállítani ezt a lehetőséget.

HMKÁ 8 esetében a fentebb kifejtett könnyítésen kívüli további módosítások:

1. A táblaszegély és a fás-cserjés sáv tájképi elem kategóriák megszűnnek, felváltja őket az ***„ökológiai határsáv”*** elnevezésű tájképi elem. Az ökológiai határsáv fás vegetációja nem csökkenhet egyik évről a másikra. Ha mégis csökken egy adott ökológiai határsávon belül a fás vegetáció térmértéke, akkor azt a termelőnek legkésőbb a következő évi egységes kérelem benyújtásáig pótolnia kell; akár az adott ökológiai határsáv területén, akár a mezőgazdasági üzem más mezőgazdasági területén. A fás vegetáció mérése és pótlása egy meglehetősen életszerűtlen és ellenőrzési problémát okozó elvárás, amit kizárólag bizottsági nyomásra építettünk be a szabályok közé, amelyet soron következő tervmódosítás keretében megkíséreljük kivezetni.
2. A ***fa- és bokorkivágási tilalomra irányuló szabályt pontosítottuk*** egy tavaly nyári Európai Bizottság által lefolytatott audit folyományaként. A pontosítás lényege, hogy mezőgazdasági hasznosítású táblán található, nem mezőgazdasági termelési célú fát, bokrot és sövényt március 1. és augusztus 31. között nem csak kivágni tilos, hanem metszésük vagy egyéb módon történő csonkításuk sem megengedett. (Az erdőterület nem minősül mezőgazdasági területnek.)
3. Mint már említettük, részletesen kidolgozásra kerültek a HMKÁ 8-ban elszámolható ***talajtakarásos parlagra vonatkozó szabályok***. (Fontos! A talajtakarásos parlagon a pihentetési időszak alatt tilos a növényvédőszer használat.)
4. A nitrogénmegkötő növények esetében kötelező lesz a ***minősített szaporítóanyag*** használata, továbbá a fajlista kiegészül az orvosi somkóróval.

**HMKÁ9**

Tisztázásra került, hogy nem minősül a környezeti szempontból érzékeny Natura 2000 állandó gyepterület mezőgazdasági hasznosítása átalakításának, vagyis feltörésének, ha a természetvédelmi hatóság engedélye mellett ***véglegesen megszűnik*** annak mezőgazdasági hasznosítása és az adott terület elveszíti az alaptámogatás szempontjából történő támogathatóságát. (Amennyiben támogatással erdősítésre kerül a terület, és az ily módon közvetlen támogatásra jogosult marad, akkor a feltörés továbbra a HMKÁ 9 előírás megsértésének minősül.)

**JFGK1**

Az erózióveszélyeztetett területekre és a diffúz foszfátszennyezésre vonatkozó szabályokat pontosítottuk. A jogszabály szövegében ***rendszereztük és átláthatóbbá tettük*** a JFGK1-re vonatkozó szabályokat, mert a 2023-as évben nem minden jogalkalmazó számára volt élesen elkülöníthető – tartalmi átfedés miatt – a JFGK 1. és a HMKÁ 5. előíráscsomagja.

1. ***melléklet: Talajtakarásos parlagként elismerhető növények listája***

|  |  |  |
| --- | --- | --- |
|   |  A |  B  |
|  1. | Növény |  Kizárólag keverékben vethető vagy telepíthető |
|  2. | Fehérvirágú édes csillagfürt | Önmagában is vethető vagy telepíthető takarónövénynek |
|  3. | Sárgavirágú édes csillagfürt | Önmagában is vethető vagy telepíthető takarónövénynek |
|  4. | Kékvirágú édes csillagfürt | Önmagában is vethető vagy telepíthető takarónövénynek |
|  5. | Takarmánybükköny (Tavaszi bükköny) | Önmagában is vethető vagy telepíthető takarónövénynek |
|  6. | Szöszösbükköny | Önmagában is vethető vagy telepíthető takarónövénynek |
|  7. | Pannonbükköny | Önmagában is vethető vagy telepíthető takarónövénynek |
|  8. | Lucerna | Önmagában is vethető vagy telepíthető takarónövénynek |
|  9. | Komlós lucerna | Önmagában is vethető vagy telepíthető takarónövénynek |
|  10. | Sárkerep lucerna | Önmagában is vethető vagy telepíthető takarónövénynek |
|  11. | Tarkavirágú lucerna | Önmagában is vethető vagy telepíthető takarónövénynek |
|  12. | Vöröshere | Önmagában is vethető vagy telepíthető takarónövénynek |
|  13. | Bíborhere | Önmagában is vethető vagy telepíthető takarónövénynek |
|  14. | Fehérhere | Önmagában is vethető vagy telepíthető takarónövénynek |
|  15. | Korcshere (svédhere) | Önmagában is vethető vagy telepíthető takarónövénynek |
|  16. | Perzsahere (fonákhere) | Önmagában is vethető vagy telepíthető takarónövénynek |
|  17. | Alexandriai here | Önmagában is vethető vagy telepíthető takarónövénynek |
|  18. | Lódi lóhere | Önmagában is vethető vagy telepíthető takarónövénynek |
|  19. | Sárgavirágú somkóró (orvosi somkóró) | Önmagában is vethető vagy telepíthető takarónövénynek |
|  20. | Fehérvirágú somkóró | Önmagában is vethető vagy telepíthető takarónövénynek |
|  21. | Takarmánybaltacim | Önmagában is vethető vagy telepíthető takarónövénynek |
|  22. | Szarvaskerep | Önmagában is vethető vagy telepíthető takarónövénynek |
|  23. | Nyúlszapuka | Önmagában is vethető vagy telepíthető takarónövénynek |
|  24. | Szeradella | Önmagában is vethető vagy telepíthető takarónövénynek |
|  25. | Koronás baltavirág | Önmagában is vethető vagy telepíthető takarónövénynek |
|  26. | Réparepce | Önmagában is vethető vagy telepíthető takarónövénynek |
|  27. | Tifon | Önmagában is vethető vagy telepíthető takarónövénynek |
|  28. | Tarlórépa | Kizárólag ezen lista más növényével keverékben telepíthető vagy vethető takarónövénynek |
|  29. | Takarmányrépa | Kizárólag ezen lista más növényével keverékben telepíthető vagy vethető takarónövénynek |
|  30. | Csicsóka | Kizárólag ezen lista más növényével keverékben telepíthető vagy vethető takarónövénynek |
|  31. | Murokrépa | Kizárólag ezen lista más növényével keverékben telepíthető vagy vethető takarónövénynek |
|  32. | Tarka koronafürt | Önmagában is vethető vagy telepíthető takarónövénynek |
|  33. | Keleti kecskeruta  | Önmagában is vethető vagy telepíthető takarónövénynek |
|  34. | Mézontófű (Facélia) | Önmagában is vethető vagy telepíthető takarónövénynek |
|  35. | Füves lucerna | Önmagában is vethető vagy telepíthető takarónövénynek |
|  36. | Füves here | Önmagában is vethető vagy telepíthető takarónövénynek |
|  37. | Takarmánymályva | Kizárólag ezen lista más növényével keverékben telepíthető vagy vethető takarónövénynek |
|  38. | Lósóska | Önmagában is vethető vagy telepíthető takarónövénynek |
|  39. | Ideiglenes gyep (kaszált) | Önmagában is vethető vagy telepíthető takarónövénynek |
|  40. | Füves mezsgye | Önmagában is vethető vagy telepíthető takarónövénynek |
|  41. | Zöldugar kultúra | Önmagában is vethető vagy telepíthető takarónövénynek |
|  42. | Ebtippan | Önmagában is vethető vagy telepíthető takarónövénynek |
|  43. | Óriás tippan | Önmagában is vethető vagy telepíthető takarónövénynek |
|  44. | Fehér tippan | Önmagában is vethető vagy telepíthető takarónövénynek |
|  45. | Cérnatippan | Önmagában is vethető vagy telepíthető takarónövénynek |
|  46. | Francia perje | Önmagában is vethető vagy telepíthető takarónövénynek |
|  47. | Csenkeszperje | Önmagában is vethető vagy telepíthető takarónövénynek |
|  48. | Olasz perje (szálkás perje) | Önmagában is vethető vagy telepíthető takarónövénynek |
|  49. | Angol perje | Önmagában is vethető vagy telepíthető takarónövénynek |
|  50. | Hibrid perje | Önmagában is vethető vagy telepíthető takarónövénynek |
|  51. | Ligeti perje | Önmagában is vethető vagy telepíthető takarónövénynek |
|  52. | Réti perje | Önmagában is vethető vagy telepíthető takarónövénynek |
|  53. | Mocsári perje | Önmagában is vethető vagy telepíthető takarónövénynek |
|  54. | Sovány perje | Önmagában is vethető vagy telepíthető takarónövénynek |
|  55. | Magyar rozsnok | Önmagában is vethető vagy telepíthető takarónövénynek |
|  56. | Zöld Pántlikafű | Önmagában is vethető vagy telepíthető takarónövénynek |
|  57. | Csomós ebír | Önmagában is vethető vagy telepíthető takarónövénynek |
|  58. | Nádképű csenkesz | Önmagában is vethető vagy telepíthető takarónövénynek |
|  59. | Juhcsenkesz | Önmagában is vethető vagy telepíthető takarónövénynek |
|  60. | Réti csenkesz  | Önmagában is vethető vagy telepíthető takarónövénynek |
| 61. | Vörös csenkesz  | Önmagában is vethető vagy telepíthető takarónövénynek |
| 62. | Veresnadrág csenkesz | Önmagában is vethető vagy telepíthető takarónövénynek |
| 63. | Gumós komócsin | Önmagában is vethető vagy telepíthető takarónövénynek |
| 64. | Réti komócsin | Önmagában is vethető vagy telepíthető takarónövénynek |
| 65. | Rozs | Kizárólag ezen lista más növényével keverékben telepíthető vagy vethető takarónövénynek |
| 65. | Fekete zab (homoki zab) | Kizárólag ezen lista más növényével keverékben telepíthető vagy vethető takarónövénynek |

1. **melléklet: Méhlegelő növényfajok listája**

|  |  |  |
| --- | --- | --- |
|  | A | B |
| 1. | Megnevezés magyarul | Megnevezés latinul |
| 2. | Lucerna | Medicago sativa L. |
| 3. | Komlós Lucerna | Medicago lupulina |
| 4. | Takarmány lucernaAlexandriai | Medicago sativa |
| 5. | Alexandriai here | Trifolium alexandrinum |
| 6. | Vöröshere | Trifolium pratense L. |
| 7. | Bíborhere | Trifolium incarnatum L. |
| 8. | Fehérhere | Trifolium repens L. |
| 9. | Mézontófű (facélia) | Phacelia tanacetifolia |
| 10. | Pohánka (hajdina) | Fagopyrum esculentum |
| 11. | Őszi káposztarepce | Brassica napus L. ssp. Oleifera biennis |
| 12. | Baltacím | Onobrychis viciifolia |
| 13. | Napraforgó | Helianthus annuus |
| 14. | Orvosi somkóró | Melilotus officinalis Desr. |
| 15. | Fehérvirágú somkóró | Melilotus alba |
| 16. | Fehér mustár | Sinapis alba |
| 17. | Fehérvirágú édes csillagfürt | Lupinus albus L. |
| 18. | Sárgavirágú édes csillagfürt | Lupinus luteus L. |
| 19. | Kékvirágú édes csillagfürt | Lupinus angustifolius L. |
| 20. | Olajretek | Raphanus sativus L. convar, oleiferus (Mill.) Metzger |
| 21. | Borágó | Borago officinalis L. |
| 22. | Borsmenta | Mentha × piperita |
| 23. | Csombormenta | Mentha pulegium L. |
| 24. | Lómenta | Mentha longifolia |
| 25. | Citromfű | Melissa officinalis |
| 26. | Ánizs | Pimpinella anisum |
| 27. | Koriander | Coriandrum sativum |
| 28. | Kígyószisz | Echium vulgare |
| 29. | Nyúlszapuka | Anthyllis vulneraria |
| 30. | Bíbor kasvirág | Echinacea purpurea |
| 31. | Pillangóvirág | Cosmos bipinnatus |
| 32. | Orvosi zsálya | Salvia officinalis |
| 33. | Muskotályzsálya | Salvia sclarea |
| 34. | Ligeti zsálya | Salvia nemorosa |
| 35. | Kerti izsóp | Hyssopus officinalis |
| 36. | Ánizs izsóp | Agastache phoeniculum |
| 37. | Bazsalikom | Ocimum basilicum L. |
| 38. | Oregánó | Origanum vulgare |
| 39. | Kakukkfű | Thymus serpyllum |
| 40. | Szöszösbükköny | Vicia villosa Roth |
| 41. | Takarmánybükköny (tavaszi bükköny) | Vicia sativa |
| 42. | Pannonbükköny | Vicia pannonica |
| 43. | Kerti mák | Papaver somniferum |
| 44. | Szarvaskerep | Lotus corniculatus |
| 45. | Korcshere (svédhere) | Trifolium hybridum L. |
| 46. | Levendula | Lavandula angustifolia |
| 47. | Tarka koronafürt | Securinega varia |
| 48. | Sáfrányos szeklice | Carthamus tinctorius L. |
| 49. | Sárkerep lucerna | Medicago falcata |
| 50. | Mogyorós lednek | Lathyrus tuberosus |
| 51. | Szegletes lednek | Lathyrus sativus |
| 52. | Réti komócsin | Phleum pratense |
| 53. | Szöszös ökörfarkkóró | Verbascum phlomoides |
| 54. | Murokrépa | Daucus carota L. |
| 55. | Édeskömény - magtermesztés céljára szolgáló típusa | Foeniculum vulgare var. vulgare |

1. ***melléklet: Gyepalkotó és egyéb takarmánynövény fajok listája***

|  |  |  |
| --- | --- | --- |
|   |  A |  B  |
|  1. |  Magyar név |  Tudományos (latin) név  |
|  2. |  Angol perje |  Lolium perenne  |
|  3. |  Réti perje |  Poa pratensis  |
|  4. |  Vörös csenkesz |  Festuca rubra  |
|  5. |  Olaszperje |  Lolium multiflorum  |
|  6. |  Magyar rozsnok |  Bromus inermis  |
|  7. |  Nádképű csenkesz |  Festuca arundinacea  |
|  8. |  Zöld pántlikafű |  Phalaris arundinacea  |
|  9. |  Bíborhere |  Trifolium incarnatum L.  |
|  10. |  Vöröshere |  Trifolium pratense L.  |
|  11. |  Fehérhere |  Trifolium repens L.  |
|  12. |  Perzsahere |  Trifolium resupinatum L.  |
|  13. |  Alexandriai here |  Trifolium alexandrinum  |
|  14. |  Korcshere |  Trifolium hybridum  |
|  15. |  Lódi lóhere |  Trifolium repens L. var. Giganteum  |
|  16. |  Fonák lóhere |  Trifolium resupinatum  |
|  17. |  Lucerna |  Medicago sativa L.  |
|  18. |  Komlós lucerna |  Medicago lupulina  |
|  19. |  Sárkerep lucerna |  Medicago falcata  |
|  20. |  Tarkavirágú vagy homoki lucerna |  Medicago x. varia  |

1. ***melléklet: Az ökológiai jelentőségű másodvetések fajlistája***

|  |  |  |
| --- | --- | --- |
|   |  A |  B  |
|  1. |  Magyar név |  Tudományos (latin) név  |
|  2. |  Lóbab |  Vicia faba var. major  |
|  3. |  Szegletes lednek |  Vicia sativa  |
|  4. |  Takarmánybükköny |  Vicia sativa  |
|  5. |  Hajdina |  Fagopyrum esculentum  |
|  6. |  Mézontófű (facélia) |  Phacelia tanacetifolia  |
|  7. |  Alexandriai here |  Trifolium alexandrinum  |
|  8. |  Cirok |  Sorghum vulgare  |
|  9. |  Kerti zsázsa |  Lepidium sativum  |
|  10. |  Fehérvirágú csillagfürt |  Lupinus albus  |
|  11. |  Sárga virágú csillagfürt |  Lupinusluteus L.  |
|  12. |  Kék virágú csillagfürt |  Lupinus angustifolius L.  |
|  13. |  Édes csillagfürt (fehér, sárga vagy kék virágú) |  Lupinus alba  |
|  14. |  Somkóró |  Melilotus albus  |
|  15. |  Perzsahere |  Trifolium resupinatum  |
|  16. |  Vöröshere |  Trifolium pratense L.  |
|  17. |  Fehérhere |  Trifolium repens L.  |
|  18. |  Korcshere |  Trifolium hybridum  |
|  19. |  Szöszösbükköny |  Vicia villosa Roth  |
|  20. |  Bíborhere |  Trifolium incarnatum  |
|  21. |  Olaszperje |  Lolium multiflorum  |
|  22. |  Olajretek |  Raphanus sativus L. var. oleiformis Pers.  |
|  23. |  Fehérmustár |  Sinapis alba  |
|  24. |  Takarmányrepce |  Brassica napus  |
|  25. |  Zöld rozs |  Secale cereale  |
|  26. |  Sziki kender |  Crotalaria juncea L.  |
|  27. |  Négermag |  Guizotia abyssinica  |
|  28. |  Abesszin vagy etiópiai mustár |  Brassica carinata  |
|  29. |  Fekete zab |  Avena strigosa  |
|  30. |  Pannonbükköny |  Vicia pannonica  |
|  31. |  Len |  Linum usitatissimum  |
|  32. |  Takarmánybaltacim |  Onobrychis viciifolia  |
|  33. |  Meliorációs retek |  Raphanus sativus var. longipinnatus  |
|  34. |  Magvas gomborka |  Camelina sativa  |
|  35. |  Takarmányborsó |  Pisum sativum  |
|  36. |  Olasz muhar (mohar) |  Setaria italica L.  |
|  37. |  Szarvaskerep |  Lotus corniculatus  |
|  38. |  Édeskömény |  Foeniculum vulgare  |
|  39. |  Szudánifű |  Sorghum sudanense  |
|  40. |  Tehénborsó (homoki bab) |  Vigna unguiculata  |
|  41. |  Görögszéna |  Trigonella foenum-graecum  |
|  42. |  Fénymag |  Phalaris canariensis  |

1. ***meléklet: Vadvirágos keveréket legalább 10 százalékban alkotó vadvirág növényfajok listája***

|  |  |  |
| --- | --- | --- |
|  |  A |  B  |
|  1. | Vadvirág tudományos neve  | Vadvirág magyar neve |
|  2. | Achillea millefolium | Közönséges cickafark |
|  3. | Agrimonia eupatoria | Közönséges párlófű |
|  4. | Angelica sylvestris | Erdei angyalgyökér |
|  5. | Anthemis arvensis | Parlagi pipitér |
|  6. | Anthemis tinctoria | Festő pipitér |
|  7. | Anthoxanthum odoratum | Borjúpázsit |
|  8. | Anthriscus sylvestris | Erdei turbolya |
|  9. | Barbarea vulgaris | Borbálafű |
| 10. | Bellis perennis | Százszorszép |
| 11. | Betonica officinalis | Bakfű |
| 12. | Calendula officinalis | Körömvirág |
| 13. | Campanula persicifolia | Harangvirág |
| 14. | Campanula rapunculus  | Raponcharangvirág |
| 15. | Campanula rotundifolia  | Kereklevelű harangvirág |
| 16. | Campanula trachelium | Csalánlevelű harangvirág |
| 17. | Capsella bursa pastoris | Pásztortáska |
| 18. | Carduus nutans | Fodros bogáncs |
| 19. | Centaurea cyanus | Búzavirág |
| 20. | Centaurea jacea | Réti imola |
| 21. | Centaurea scabiosa | Vastövű imola |
| 22. | Chrysanthemum leucanthemum | Vad margaréta |
| 23. | Cichorium intybus | Mezei katáng |
| 24. | Clinopodium vulgare | Borsfű |
| 25. | Consolida orientalis | Keleti szarkaláb |
| 26. | Consolida regalis | Vetési szarkaláb |
| 27. | Coronilla varia | Tarka koronafürt |
| 8. | Crepis biennis | Réti zörgőfű |
| 29. | Crepis rhoaedifolia | Pipacslevelű zörgőfű |
| 30. | Cynoglossum officinale | Ebnyelvűfű |
| 31. | Dianthus deltoides | Réti szegfű |
| 32. | Dipsacus fullonum | Erdei mácsonya |
| 33. | Eryngium planum | Kék iringó |
| 34. | Eupatorium cannabinum | Sédkender |
| 35. | Filipendula ulmaria | Réti legyezőfű |
| 36. | Galium verum  | Tejoltó galaj |
| 37. | Hypericum perforatum | Közönséges orbáncfű |
| 38. | Hypochaeris radicata  | Kacúros véreslapu |
| 39. | Isatis tinctoria | Festő csülleng |
| 40. | Knautia arvensis | Mezei varfű |
| 41. | Lathyrus pratensis  | Réti lednek |
| 42. | Leontodon hispidus  | Közönséges oroszlánfog |
| 43. | Leonurus cardiaca | Szúrós gyöngyajak |
| 44. | Leucanthemum vulgare | Réti margitvirág |
| 45. | Linaria vulgaris | Közönséges gyújtoványfű |
| 46. | Linum perenne | Vad len |
| 47. | Lychnis flos-cuculi | Réti kakukkszegfű |
| 48. | Lysimachia vulgaris | Közönséges lizinka |
| 49. | Lythrum salicaria | Réti füzény |
| 50. | Malva moschata | Pézsmamályva |
| 51. | Malva sylvestris | Erdei mályva |
| 52. | Melandryum noctiflorum | Estvéli mécsvirág |
| 53. | Orlaya grandiflora | Nagyvirágú laputurbolya |
| 54. | Ornithopus sativus | Csibeláb |
| 55. | Papaver rhoeas | Mezei pipacs |
| 56. | Pastinaca sativa | Pasztinák |
| 57. | Pimpinella major | Nagy földitömjén |
| 58. | Pimpinella saxifraga  | Hasznos földitömjén |
| 59. | Plantago lanceolata | Lándzsás útifű |
| 60. | Plantago media | Réti útifű |
| 61. | Potentilla neumanniana  | Tavaszi pimpó |
| 62. | Prunella vulgaris | Közönséges gyíkfű |
| 63. | Reseda lutea | Vadrezeda |
| 64. | Rumex acetosa | Mezei sóska |
| 65. | Salvia austriaca | Osztrák zsálya |
| 65. | Salvia pratensis  | Mezei zsálya |
| 66. | Sanguisorba minor | Csabaíre |
| 67. | Saponaria officinalis | Orvosi szappanfű |
| 68. | Silene dioica | Piros mécsvirág |
| 69. | Silene latifolia | Fehér mécsvirág |
| 70. | Silene vulgaris | Hólyagos habszegfű |
| 71. | Sinapis arvensis | Vadrepce |
| 72. | Tanacetum vulgare | Gilisztaűző varádics |
| 73. | Thymus pulegioides | Hegyi kakukkfű |
| 74. | Tragopogon orientale | Közönséges bakszakáll |
| 75. | Tragopogon pratensis | Réti bakszakáll |
| 76. | Trifolium arvense | Tarlóhere |
| 77. | Trifolium campestre | Mezei here |
| 78. | Trifolium vesiculosum | Hólyagos here |
| 79. | Tripleurospermum inodora | Kaporlevelű ebszékfű |
| 80. | Verbascum lychnitis | Csilláros ökörfarkkóró |
| 81. | Verbascum nigrum | Fekete ökörfarkkóró |
| 82. | Verbascum thapsiforme | Ökörfarkkóró |
| 83. | Vicia angustifolia | Vetési bükköny |
| 84. | Xeranthemum annua | Vasvirág |

1. ***melléklet: Zöldugar kultúrák listája***

|  |  |  |
| --- | --- | --- |
|  | **Megnevezés** | **Évelő szálas pillangós?** |
|  | Őszi búza |  nem |
|  | Tavaszi búza | nem |
|  | Őszi durumbúza | nem |
|  | Tavaszi durumbúza | nem |
|  | Őszi tönkölybúza | nem |
|  | Tavaszi tönkölybúza | nem |
|  | Őszi novum búza | nem |
|  | Tavaszi novum búza | nem |
|  | Őszi tönke búza | nem |
|  | Tavaszi tönke búza | nem |
|  | Őszi alakor búza | nem |
|  | Tavaszi alakor búza | nem |
|  | Rozs | nem |
|  | Évelő rozs | nem |
|  | Őszi árpa | nem |
|  | Tavaszi árpa | nem |
|  | Tavaszi zab | nem |
|  | Őszi zab | nem |
|  | Kukorica | nem |
|  | Pattogatni való kukorica | nem |
|  | Csemegekukorica | nem |
|  | Silókukorica | nem |
|  | Hibrid kukorica | nem |
|  | Tavaszi tritikálé | nem |
|  | Őszi tritikálé | nem |
|  | Pohánka (Hajdina) | nem |
|  | Mohar  | nem |
|  | Cukorcirok | nem |
|  | Seprűcirok | nem |
|  | Szemescirok | nem |
|  | Silócirok | nem |
|  | Szudáni cirokfű | nem |
|  | Indiánrizs | nem |
|  | Termesztett köles | nem |
|  | Indiai köles | nem |
|  | Fénymag | nem |
|  | Fekete zab (homoki zab) | nem |
|  | Rizs | nem |
|  | Cukorborsó | nem |
|  | Mezei borsó | nem |
|  | Őszi takarmányborsó | nem |
|  | Őszi zöldborsó | nem |
|  | Szárazborsó (Sárgaborsó) | nem |
|  | Tavaszi takarmányborsó | nem |
|  | Tavaszi zöldborsó | nem |
|  | Lóbab (Disznóbab) | nem |
|  | Futóbab | nem |
|  | Szárazbab | nem |
|  | Zöldbab | nem |
|  | Homoki bab (tehénborsó) | nem |
|  | Fehérvirágú édes csillagfürt | nem |
|  | Fehérvirágú édes csillagfürt (takarmány célra) | nem |
|  | Fehérvirágú édes csillagfürt (zöldtrágyázásra) | nem |
|  | Sárgavirágú édes csillagfürt | nem |
|  | Sárgavirágú édes csillagfürt (takarmány célra) | nem |
|  | Sárgavirágú édes csillagfürt (zöldtrágyázásra) | nem |
|  | Kékvirágú édes csillagfürt | nem |
|  | Kékvirágú édes csillagfürt (takarmány célra) | nem |
|  | Kékvirágú édes csillagfürt (zöldtrágyázásra) | nem |
|  | Lencse  | nem |
|  | Takarmánybükköny (Tavaszi bükköny) | nem |
|  | Szöszösbükköny | nem |
|  | Pannonbükköny | nem |
|  | Csicseriborsó | nem |
|  | Szegletes lednek | nem |
|  | Mogyorós lednek | nem |
|  | Burgonya | nem |
|  | Cukorrépa | nem |
|  | Dohány- Burley | nem |
|  | Dohány- Virginia | nem |
|  | Komló | nem |
|  | Szójabab | nem |
|  | Őszi káposztarepce | nem |
|  | Tavaszi káposztarepce | nem |
|  | Szezámmag | nem |
|  | Olajlen | nem |
|  | Rostlen | nem |
|  | Földimogyoró | nem |
|  | Fehér mustár | nem |
|  | Fekete mustár | nem |
|  | Ricinus | nem |
|  | Mák (tavaszi) | nem |
|  | Mák (őszi) | nem |
|  | Retek | nem |
|  | Olajretek | nem |
|  | Takarmányretek | nem |
|  | Négermag | nem |
|  | Vadrepce | nem |
|  | Gomborka (magvas) | nem |
|  | Cikória | nem |
|  | Napraforgó | nem |
|  | Hibrid napraforgó | nem |
|  | Kender | nem |
|  | Karfiol | nem |
|  | Brokkoli | nem |
|  | Bimbóskel | nem |
|  | Fejes káposzta | nem |
|  | Kelkáposzta | nem |
|  | Vöröskáposzta | nem |
|  | Takarmánykáposzta | nem |
|  | Karalábé | nem |
|  | Kínai kel | nem |
|  | Zeller | nem |
|  | Póréhagyma | nem |
|  | Őszi fokhagyma | nem |
|  | Tavaszi fokhagyma | nem |
|  | Csemegehagyma | nem |
|  | Őszi vöröshagyma | nem |
|  | Tavaszi vöröshagyma | nem |
|  | Lilahagyma | nem |
|  | Metélőhagyma | nem |
|  | Fejessaláta | nem |
|  | Endívia | nem |
|  | Sóska | nem |
|  | Spenót | nem |
|  | Articsóka | nem |
|  | Spanyol Articsóka | nem |
|  | Petrezselyem gyökér (fehérrépa) | nem |
|  | Petrezselyem levél | nem |
|  | Rebarbara | nem |
|  | Galambbegysaláta | nem |
|  | Zsázsa | nem |
|  | Paradicsom | nem |
|  | Uborka | nem |
|  | Padlizsán (Tojásgyümölcs) | nem |
|  | Főzőtök | nem |
|  | Sütőtök | nem |
|  | Káposztatök | nem |
|  | Olajtök | nem |
|  | Csillagtök/patiszon | nem |
|  | Spárgatök | nem |
|  | Cukkini | nem |
|  | Paprika | nem |
|  | Fűszerpaprika | nem |
|  | Sárgarépa | nem |
|  | Cékla | nem |
|  | Feketegyökér | nem |
|  | Torma | nem |
|  | Pasztinák | nem |
|  | Újzélandi spenót | nem |
|  | Mezei csibehúr | nem |
|  | Batáta (édesburgonya) | nem |
|  | Borsmustár (rukkola) | nem |
|  | Egyéb zöldség | nem |
|  | Lucerna | igen |
|  | Lucerna erjesztett takarmány | igen |
|  | Lucerna zöldtakarmány | igen |
|  | Komlós lucerna | igen |
|  | Sárkerep lucerna | igen |
|  | Tarkavirágú lucerna | igen |
|  | Vöröshere | igen |
|  | Bíborhere | nem  |
|  | Fehérhere | igen |
|  | Korcshere (svédhere) | igen |
|  | Perzsahere (fonákhere) |  nem |
|  | Alexandriai here | nem  |
|  | Lódi lóhere | igen |
|  | Sárgavirágú somkóró (orvosi somkóró) | igen |
|  | Fehérvirágú somkóró | igen |
|  | Takarmánybaltacim | igen |
|  | Szarvaskerep | igen |
|  | Nyúlszapuka | igen |
|  | Szeradella | igen |
|  | Koronás baltavirág | igen |
|  | Réparepce | nem |
|  | Tifon | nem |
|  | Tarlórépa | nem |
|  | Takarmányrépa | nem |
|  | Csicsóka | nem |
|  | Murokrépa | nem |
|  | Tarka koronafürt | igen |
|  | Görög széna | nem  |
|  | Keleti kecskeruta  | igen |
|  | Mézontófű (Facélia) | nem |
|  | Takarmánymályva | nem |
|  | Angyalgyökér (Angelika) | nem |
|  | Ánizs | nem |
|  | Ánizsizsóp | nem |
|  | Ánizsmenta | nem |
|  | Anyarozs | nem |
|  | Bazsalikom | nem |
|  | Borsikafű (egyéb) | nem |
|  | Borágó | nem |
|  | Citromfű | nem |
|  | Digitalis | nem |
|  | Izsóp | nem |
|  | Jázmin | nem |
|  | Kamilla | nem |
|  | Kapor | nem |
|  | Fűszerkömény | nem |
|  | Koriander | nem |
|  | Körömvirág | nem |
|  | Lestyán | nem |
|  | Macskagyökérfű | nem |
|  | Majoranna | nem |
|  | Máriatövis | nem |
|  | Menta (egyéb) | nem |
|  | Meténg (egyéb) | nem |
|  | Utifű (Psyllium) | nem |
|  | Rozmaring | nem |
|  | Sáfrány | nem |
|  | Sáfrányos szeklice | nem |
|  | Szöszös ökörfarkkóró | nem |
|  | Tárkony | nem |
|  | Tárnics | nem |
|  | Gyermekláncfű | nem |
|  | Jázminpakóca (stevia) | nem |
|  | Fehér üröm | nem |
|  | Római kamilla | nem |
|  | Nagy csalán | nem |
|  | Orbáncfű | nem |
|  | Vasfű (Verbena) | nem |
|  | Kisvirágú füzike | nem |
|  | Orvosi pemetefű | nem |
|  | Évelő borsfű (borsikafű) | nem |
|  | orvosi ziliz (fehérmályva) | nem |
|  | Tavaszi kankalin | nem |
|  | Kis télizöld meténg | nem |
|  | Borsmenta | nem |
|  | Csombormenta | nem |
|  | Lómenta | nem |
|  | Terjőke kígyószisz | nem |
|  | Pillangóvirág | nem |
|  | Egyéb szántóföldi termelt növény | nem |
|  | Ebtippan | nem |
|  | Óriás tippan | nem |
|  | Fehér tippan | nem |
|  | Cérnatippan | nem |
|  | Francia perje | nem |
|  | Csenkeszperje | nem |
|  | Olasz perje (szálkás perje) | nem |
|  | Angol perje | nem |
|  | Hibrid perje | nem |
|  | Ligeti perje | nem |
|  | Réti perje | nem |
|  | Mocsári perje | nem |
|  | Sovány perje | nem |
|  | Magyar rozsnok | nem |
|  | Zöld Pántlikafű | nem |
|  | Csomós ebír | nem |
|  | Nádképű csenkesz | nem |
|  | Juhcsenkesz | nem |
|  | Réti csenkesz  | nem |
|  | Vörös csenkesz  | nem |
|  | Veresnadrág csenkesz | nem |
|  | Gumós komócsin | nem |
|  | Réti komócsin | nem |
|  | Sziki kender | nem |
|  | Abesszin (etiópiai) mustár | nem |
|  | Meliorációs retek | nem |

1. melléklet: 2024-ben szárzúzással talajtakarásos parlagként elfogadható növények

|  |  |
| --- | --- |
|  | **Elnevezés** |
| 1. | Őszi búza |
| 2. | Őszi durumbúza |
| 3. | Őszi tönkölybúza |
| 4. | Őszi novum búza |
| 5. | Őszi tönke búza |
| 6. | Őszi alakor búza |
| 7. | Őszi árpa |
| 8. | Őszi zab |
| 9. | Őszi tritikálé |
| 10. | Őszi káposztarepce |
| 11. | Mák (őszi) |